ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ጣና በለስ ንተዛረብቲ ቋንቋ ትግርኛ ዒላማ ዝገበረ ጥቕዓት እዩ ተፈፂሙ፡ መንግስቲ ትግራይ 30 ሓምለ 2018 ዝተመሓየሸ 31 ሓምለ 2018 ምንጪ ስእሊ, TIGRAY COMMUNICATION AFFAIRS መግለጺ ስእሊ, ኣብ ጣና በለስ ናይ ዝተቐተሉ ኣስከሬን ተወለድቲ ትግራይን ሓደ ኤርትራውን ክቕበል ዝወፅዑ ነበርቲ ከተማ መቐለን ከባቢኣን ኣብ ክልል ኣምሓራ ምምሕዳር ብሄረሰብ ኣዊ፡ ከተማ ፈንደቃ ብቕድሚ ትማሊ ኣብ ፕሮጅክት ሽኮር ጣና በለስ ሰለስተ ተጋሩ ከምዝተቐትሉ መንግስቲ ክልል ትግራይ ኣፍሊጡ። እቲ ዝግበር ዘሎ ጥቕዓት ኣብ ልዕሊ ተጋሩ ጥራሕ እንተይኮነስ፡ ኣብ ልዕሊ ተዛረብቲ ትግርኛ ዝፍፀም ዘሎ ጥቕዓት ምዃኑ፡ ቢሮ ርክብ ህዝብን መንግስትን ክልል ትግራይ ኣብ ዘውፅኦ መግለፂ ሓቢሩ። ሬሳ እቶም ግዳያት ሎሚ መዓልቲ ናብ ከተማ መቐለ ኣትዩ'ሎ። ወዲ 24 ዓመት ሃፍቶም ሃይሉ፡ ኣስከሬን ሓዉ ክቕበል ካብ ኣላማጣ ጀሚሩ ክሳብ መቐለ ተጓዒዙ። "ሓወይ ኣብ ጣና በለስ እዩ ተቐቲሉ። ሕዚ ሬሳ ሓወይ ሒዘ ናብ ወረዳ ሓውዜን ጣብያ መስሑል ኢና ንኸይድ ዘለና" ኢሉና። "ተግባር እዞም ሰባት ብጣዕሚ ዘስካሕክሕ እዩ፡ ብቓላት ምግላፅ ኣይከኣልን" ዝብል ሃፍቶም፡ "ሰብ ሰሪሑ ክበልዕ እንከሎ፡ ከምዚ ዓይነት ዘስካሕኽሕ ተግባር ምፍፃሞም ዘሕዝን እዩ፡ ከምዚ ዓይነት ተግባር ጠጠው ክብል ይግባእ" ይብል። ኣደታት ትግራይ እውን ኣብ ከቢድ ሓዘን ኣለዋ። ሰብ፡ ንስራሕ ወፊሩ ትግራዋይ ጥራሕ ብምዃኑ ክሳብ መዓዝ'ዩ ክጥቃዕ ይብላ። ኣስከሬን መወትቲ ክቕበላ ዝረኸብናየን ሓንቲ ወላዲት፡ ካብ ሞንጎ እቶም ሰለስተ ዝተቐተሉ ሰባት ንመዋቲ ሮቤል ያቆብ ይፈልጥኦ እየን። "ሮቤል ያቆብ፡ ኣብ ኣስመራ እዩ ተወሊዱ ዓብዩ። ናብዚ ካብ ዝመፅእ ድማ ሽድሽተ ዓመት እዩ ገይሩ" ክብላ መንነት መዋቲ ገሊፀናልና። "ኣብዚ ናይ ሽኮር ፋብሪካ ክሬን ሒዙ እዩ ዝሰርሕ ነይሩ። እዚ ወሪዱና ዘሎ ኩነታት ከቢድ እዩ፡ እግዚኣብሄር ባዕሉ የቕልሎ። እዚ ትግራዋይ ናፈለኻ ምቕታል ንምንታይ?
